钦定古今图书集成/方舆汇编/职方典/第1542卷 > 《飞云岩》万士达
## 钦定古今图书集成/方舆汇编/职方典/第1542卷 > 《飞云岩》万士达

洞里幽深未可穷，洞门奇峭护双龙。风雷若有山林
妒，飞作江南“铁柱峰。”

《通志》：“殷高宗三十二年，鬼方恃固以扰诸夏，伐之三
年乃克。”

周赧王中，楚顷襄王遣将从沅水伐夜郎，改“且蔺”为
“牂牁郡。”

汉武帝元鼎六年，且兰君反，诏八校尉击且兰。中郎
将郭昌、卫广引兵破且兰，斩首数万。

昭帝始元元年，牂牁、谈指、同、并等二十四邑皆反，遣
水衡都尉发蜀郡、犍为奔命万馀人击牂牁，大破之成帝河平二年，金城司马陈立为牂牁太守，诛夜郎
王兴。

东汉世祖时，牂柯郡功曹谢暹与郡大姓龙传尹董
氏，遣使从番禺江奉贡。

蜀汉后主建兴元年夏，牂牁太守朱褒反，应雍闿。
唐懿宗咸通十一年，南诏陷播州。

元世祖至元二十七年秋七月戊午，贵州苗作乱，陷
顺元路。湖广省檄八番蔡州、均州二万户府及八番
罗甸宣慰司合兵讨之。

文宗至顺元年秋七月丁丑，秃坚、伯忽等连乌撒、禄
余，约乌蒙、东川、芒部诸蛮反，谋攻顺元。冬十月乙亥，
四川行省平章塔出兵出永宁，左丞孛罗兵出青山、
芒部，并进陈兵周泥驿，及禄余等战破之，乘胜夺关
道顺元诸军。十一月，战禄余等于七星关，六日，凡十
七战，贼大败溃去。

二年九月庚寅，禄余寇顺元路。乌撒贼入顺元境，王
师败绩，那海死之，左丞帖木儿不花遁。

明太祖洪武十九年夏六月甲辰，平越麻哈苗杨孟
等叛，傅友德讨平之。

二十二年夏五月，狼洞黄平蛮叛，傅友德讨平之。
英宗正统十二年，苗陷平越卫，并陷黄平所。

代宗景泰元年，苗贼韦同烈据香炉山叛。明年，右都
御史王来讨平之。

武宗正德十一年，巡抚曹祥讨香炉山苗，不克。至十
二年秋八月，湖、贵巡抚都御史秦金、邹文盛合兵讨
之，苗始平。

世宗嘉靖六年，兴隆饥。

十三年，兴隆大水，山崩。

十九年，兴隆饥。

二十三年，兴隆地震。

二十五年，兴隆疫。

穆宗隆庆元年秋七月，黄平大雹伤稼。

四年春二月夕，《兴隆》星陨，有声如雷。

五年，兴隆恒雨，饥。

神宗万历元年夏五月，兴隆大雨雹。

五年秋九月，兴隆、黄平地震。

十年，“《兴隆》大有年。”

二十二年，兴隆大饥。

二十七年三月壬寅，播贼杨应龙寇平越、飞练，杀都
司杨国柱等。

二十八年三月乙巳，平越兵克四牌，又克高囤。乙卯，
又克青冈，囤兵又渡构皮滩河。四月乙酉，克黄滩关。
四十七年，清平、兴隆、平越诸卫苗贼出劫官道，巡抚
李橒发兵剿之。
三十年冬十月，黄平州察院行台芝生一本十三枝，
丹盖碧茎。

熹宗天启五年夏六月，平越苗贼阿秧等聚众出劫，
总兵鲁钦、守道朱鸿图讨平之。

愍帝崇祯六年八月，湄潭县虾蟆数万匝城外，一日
夜方散。

《通志》：“张三丰，闽人。明洪武间，以军籍戍平越卫，蓬头
草屦，四时惟一破衲行丐，市上人呼为邋遢仙。自于
高真观后隙地结茅为亭，昼则闭户静坐，夜则礼斗。
与指挥张信善，尝与奕，后指城南月山寺右地曰：‘葬
此必封侯’。信从之，后果以战功封隆平侯。尝自叙云：
‘幼年慕道，长岁求元，识至人之奥旨，悟义理之深诠’。”
又有《了道歌》及《无根树子》词，如千首亭前一池，似石
盂然，泉出地中，澄泓不涸。旁有桂一株，亦邋遢，手植
三百年故物。永乐间，曾遣官征聘，竟莫知所之。孙文
恭《望仙台》诗云：“望仙台迥草花笼，邋遢真仙落故踪。
永乐当年书诰在，谁知不为觅三丰。”然传信传疑，皆
不可考。最可异者，平越城西山曰“倒马坡，坡半见隔
山，石壁如屏，悬崖千仞，上有三丰遗影，首戴华阳冠，
侧身杖策西行，俨然画图，极可观。旁刊‘神留宇宙’”四
字。